《叔禾枉舆湖上便同理棹寻南山下净慈寺一首》
明代·黄省曾

隐才抗贞步，达屦存同调。琴瑟心既开，登扪兴兹掉。

浼浼北湖厉，窈窈南山眺。双情交远襟，晟论皆清诏。

兰阳佐腾羽，翠阜延兴啸。灵纪倏攀仰，表刹在瞻造。

金躯俨峨容，宝宇廓层峤。五药悬采掇，八正期精邵。

虚林琅法鼓，苕木鸣芳翲。遨衷未云巳，盘徊尽西照。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。